ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
పీఎం గతిశక్తి నేషనల్ మాస్టర్ ప్లాన్ పురోగతిని సమీక్షించిన శ్రీ పీయూష్ గోయల్
ప్రధానమంత్రి గతిశక్తిలో భాగంగా కీలకమైన మౌలిక సదుపాయాల అంతరాలను తగ్గించడం మరియు వ్యూహాత్మక ప్రాముఖ్యత ఉన్న ప్రాంతాల అభివృద్ధిపై మరింత దృష్టి పెట్టాలని మంత్రి పిలుపునిచ్చారు
గత ఏడాదిలో నిలిచిపోయిన అనేక ప్రాజెక్టులను వేగవంతం చేసిన పీఎం గతిశక్తి ఎన్ఎంపి
గతిశక్తి ఇన్ఫ్రాస్ట్రక్చర్ మ్యాపింగ్ కోసం 1900 జిఐఎస్ డేటా లేయర్లను విజయవంతంగా పొందుపరిచింది
నేషనల్ మాస్టర్ ప్లాన్ ద్వారా గత ఏడాదిలో 250కి పైగా మౌలిక సదుపాయాల ప్రాజెక్టులను పరిశీలించారు
కేంద్ర వాణిజ్య మరియు పరిశ్రమలు, వినియోగదారుల వ్యవహారాలు, ఆహారం మరియు ప్రజాపంపిణీ మరియు జౌళి శాఖ మంత్రి శ్రీ పీయూష్ గోయల్ ఈ రోజు న్యూఢిల్లీలో వివిధ మంత్రిత్వ శాఖలకు చెందిన సీనియర్ అధికారులతో జరిగిన సమావేశంలో పిఎం గతిశక్తి జాతీయ మాస్టర్ ప్లాన్ సాధించిన పురోగతిని సమీక్షించారు.
అక్టోబర్ 2021లో ప్రారంభించినప్పటి నుండి పిఎం గతిశక్తి నేషనల్ మాస్టర్ ప్లాన్ సమగ్ర ప్రణాళిక మరియు సమకాలీకరించబడిన ఇన్ఫ్రాస్ట్రక్చర్ ప్రాజెక్ట్ అమలుకు ఒక రూపాంతర విధానం. 'మొత్తం ప్రభుత్వ విధానాన్ని' అవలంబిస్తూ వివిధ మంత్రిత్వ శాఖలు మరియు రాష్ట్ర ప్రభుత్వాల మౌలిక సదుపాయాల మ్యాపింగ్ కోసం నేషనల్ మాస్టర్ ప్లాన్ 1900 కంటే ఎక్కువ జిఐఎస్ డేటా లేయర్లను విజయవంతంగా పొందుపరిచింది. గత ఏడాదిలో ఎన్ఎంపీ గతంలో నిలిచిపోయిన అనేక ప్రాజెక్టులను సమర్థవంతంగా వేగవంతం చేసింది.
జాతీయ మాస్టర్ ప్లాన్ వినియోగాన్ని వేగవంతం చేయడంలో ముఖ్యంగా క్లిష్టమైన మౌలిక సదుపాయాలను ప్లాన్ చేయడంలో కేంద్ర మంత్రిత్వ శాఖలు మరియు రాష్ట్రాలు సాధించిన పురోగతిని శ్రీ గోయల్ ప్రశంసించారు. వివిధ మంత్రిత్వ శాఖలు, శాఖలు మరియు రాష్ట్రాలు పిఎం గతిశక్తి వినియోగాన్ని మరింత పెంచడానికి మరింత శిక్షణ మరియు సామర్థ్యాన్ని పెంపొందించుకోవాలని మంత్రి పిలుపునిచ్చారు.
కీలకమైన మౌలిక సదుపాయాల అంతరాలను తగ్గించడానికి ప్రాధాన్యత ఇవ్వాలని మరియు వ్యూహాత్మక ప్రాముఖ్యత ఉన్న ప్రాంతాలు ముఖ్యంగా ఆర్థిక వృద్ధికి డ్రైవర్లుగా పనిచేసే పారిశ్రామిక సమూహాల అభివృద్ధిపై దృష్టి పెట్టాలని మంత్రిత్వ శాఖలను మంత్రి కోరారు.
ఎన్ఎంపి ప్లాట్ఫారమ్ను ఇప్పుడు అన్ని కేంద్ర మంత్రిత్వ శాఖలు మరియు రాష్ట్ర ప్రభుత్వాలు సులభతరమైన ప్రణాళిక ప్రక్రియ మరియు సరైన నిర్ణయం తీసుకోవడం కోసం ఉపయోగిస్తున్నాయి. నేషనల్ మాస్టర్ ప్లాన్ మరియు పిఎం గతిశక్తి సంస్థాగత నిర్మాణాన్ని ఉపయోగించి గత ఏడాదిలో 250కి పైగా మౌలిక సదుపాయాల ప్రాజెక్టులు పరిశీలించబడ్డాయి.
ఈ ప్రాజెక్టులలో వ్యవసాయం, ఆహారం, ఉక్కు మరియు బొగ్గు వంటి రంగాలకు రైలు, నౌకాశ్రయం, రహదారి మరియు చివరి మైలు మౌలిక సదుపాయాల ప్రాజెక్టుల యొక్క అనేక అనుసంధాన కార్యక్రమాలు వీటిలో ఉన్నాయి.
సమావేశంలో వివిధ మంత్రిత్వ శాఖలు జాతీయ మాస్టర్ప్లాన్ వేదిక ద్వారా తమ పురోగతి మరియు విజయాలను ప్రజెంటేషన్లు చేసి చర్చించాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఉద్యోగార్ధుల గరిష్ట వయోపరిమితిని పెంచడం
కోవిడ్ -19 మహమ్మారి భద్రతా ప్రోటోకాళ్ళను పరిగణనలోకి తీసుకుని కేంద్ర ప్రభుత్వ ఉద్యోగాల నియామానికి సురక్షితంగా అర్హత పరీక్షలు నిర్వహించేందుకు యూనియన్ పబ్లిక్ సర్వీస్ కమిషన్ వంటి రిక్రూటింగ్ ఏజెన్సీలు ఏర్పాట్లు చేస్తున్నాయి. కోవిడ్-19కు ముందు/ ఆ సమయంలో వేరే ప్రాంతానికి మారిన అభ్యర్ధులు కూడా పరీక్షకు హాజరయ్యే అవకాశం ఇచ్చేందుకు, సివిల్ సర్వీసు  పరీక్ష -2020ను 04.10.2020 సమయంలో అభ్యర్ధులకు పరీక్షా కేంద్రాన్ని మార్చుకునే ఎంపికను యుపిఎస్సి ఇచ్చింది. దేశంలో మహమ్మారి, లాక్డౌన్ల కారణంగా కేంద్ర ప్రభుత్వంలోని వివిధ వర్గాలలో ఉన్న పోస్టుల నియామకానికి గరిష్ట వయోపరిమితిని పెంచవలసిన అవసరం తలెత్తదు. రాష్ట్ర ప్రభుత్వ ఉద్యోగాలకు సంబంధించి అర్హులైన నిరుద్యోగ యువతకు రెండేళ్ళ గరిష్ట వయోపరిమితి పెంచాలన్న విషయం రాష్ట్ర ప్రభుత్వాలు నిర్ణయం తీసుకోవలసిన అంశం.
ఈ సమాచారాన్ని ఈశాన్య ప్రాంత అభివృద్ధి   సహాయ మంత్రి, ప్రధానమంత్రి కార్యాలయం, సిబ్బంది, ప్రజా సమస్యలు & పింఛన్లు, అణుశక్తి, అంతరిక్ష శాఖల కేంద్ర సహాయ మంత్రి జితేంద్ర సింగ్ రాజ్యసభకు గురువారం సమర్పించిన లిఖిత పూర్వక సమాధానంలో వెల్లడించారు.
ప్రధాన మంత్రి కార్యాలయం
బ్రిటన్ ప్రధానమంత్రికి త్వరగా స్వస్థత చేకూరాలని భారత ప్రధానమంత్రి ఆకాంక్షించారు
యు.కే. ప్రధానమంత్రి శ్రీ బోరిస్ జాన్సన్ కు కోవిడ్-19 పరీక్షలో పాజిటివ్ నిర్ధారణ కావడంతో ఆయనకు పూర్తి స్వస్థత చేకూరాలని భారత ప్రధానమంత్రి శ్రీ నరేంద్రమోదీ ఆకాంక్ష వ్యక్తం చేశారు.
" ప్రియమైన ప్రధానమంత్రి బోరిస్ జాన్సన్, ఒక పోరాట యోధునిగా మీరు ఈ సవాలును కూడా అధిగమిస్తారు. మీ సంపూర్ణ ఆరోగ్యానికి మేము ప్రార్ధిస్తున్నాము. ఆరోగ్యవంతమైన యుకే ని ఆశిస్తున్నాము" అని ప్రధానమంత్రి ఒక సందేశంలో తమ ఆశాభావం వ్యక్తం చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
లద్దాహ్ హిమాలయాల్లో 35 వేల ఏళ్ల క్రితం సంభవించిన నది కోత గురించి వివరాలు బైటపెట్టిన డబ్ల్యు టి హెచ్ జి డబ్ల్యు టి హెచ్ జి బృందం చేసిన అధ్యయనంతో నదుల కోత, అవక్షేపణపై పెరిగే అవగాహన
కేంద్ర ప్రభుత్వానికి చెందిన శాస్త్ర సాంకేతిక విభాగం పరిధిలో పనిచేస్తున్న వాడియా ఇనిస్టిట్యూట్ ఆఫ్ హిమాలయన్ జియాలజీ  శాస్త్రవేత్తలు లద్దాహ్ హిమాలయాల్లో పరిశోధనలు చేస్తున్నారు. వీరి తాజా పరిశోధనల ఫలితాల ప్రకారం ఈ ప్రాంతంలో 35 వేల ఏళ్ల క్రితం జరిగిన నది కోత గురించి పలు విషయాలు తెలిశారు. కోతకు సంబంధించిన పలు ముఖ్యమైన ప్రాంతాలను గుర్తించారు. అలాగే బఫర్ ప్రాంతాలుగా పనిచేసే బాగా వెడల్పైన లోయలను కూడా గుర్తించారు. వీరి పరిశోధనల ద్వారా గతంలో నదులు ఎలా వుండేవి, నీరు, సెడిమెంట్ రూటింగ్ మొదలైన వాటి గురించి వివరంగా తెలుస్తుంది. మౌలిక సదుపాయాలను ఏర్పాటు చేసుకుంటూ ఆకర్షణీయ నగరాల అభివృద్ధి కోసం దేశం అడుగులు వేస్తున్న తరుణంలో ఈ పరిశోధనలు ఉపయోగపడతాయని శాస్త్రవేత్తలు చెబుతున్నారు.
లద్దాహ్ హిహాలయాలనేవి గ్రేటర్ హిమాలయ పర్వత సానువులు మరియు కారాకోరమ్ సానువులకు మధ్యన ఎత్తయిన ప్రాంతంలో వున్నాయి. ఈ ప్రాంతం గుండా ఇండస్ నదితోపాటు, దాని ఉపనదులు ప్రవహించాయి. ఇండస్ నదికిగల ముఖ్యమైన ఉపనదుల్లో జన్ స్కార్ నది కూడా వుంది.
తాజాగా డబ్ల్యు టి హెచ్ జి వెలువరించిన అధ్యయనాన్ని గ్లోబల్ అండ్ ప్లానెటరీ ఛేంజెస్ లో ప్రచురితమైంది. డబ్ల్యు టి హెచ్ జికి సంబంధించిన శాస్త్రవేత్తల బృందం జన్ స్కార్ నది క్యాచ్ మెంట్ ప్రాంతాన్ని అధ్యయనం చేశారు.
ఈ అధ్యయనానికి సంబంధించిన మరిన్ని వివరాలకోసం లింకు :
Link to study: https://doi.org/10.1016/j.gloplacha.2019.04.015
ప్రధాన మంత్రి కార్యాలయం
కర్ణాటక రాజ్యోత్సవం సందర్భంగా ఆ రాష్ట్ర ప్రజలకు ప్రధాని శుభాకాంక్షలు
కర్ణాటక రాజ్యోత్సవం  సందర్భంగా, ప్రధాని శ్రీ నరేంద్ర మోదీ కన్నడ ప్రజలకు శుభాకాంక్షలు తెలిపారు.
"కన్నడ సోదర, సోదరీమణులకు నా శుభాకాంక్షలు. కన్నడ ప్రజల బలం, నైపుణ్యంతో ఆ రాష్ట్రం కొంగొత్త ప్రగతి శిఖరాలను అధిరోహిస్తోంది. కన్నడ ప్రజల సంతోషం, ఆరోగ్యం కోసం ప్రార్థిస్తున్నా".
ప్రధాన మంత్రి కార్యాలయం
మౌలానా ఆజాద్ జయంతి, ఆచార్య కృపలానీ జయంతి ల సందర్భం లో వారికి శ్రద్ధాంజలి ఘటించిన ప్రధాన మంత్రి
మౌలానా ఆజాద్ జయంతి, ఆచార్య కృపలానీ జయంతి ల సందర్భం లో వారికి ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
‘‘దేశ పురోగతి కి విశిష్ట తోడ్పాటులను అందించిన మార్గదర్శక ప్రముఖులు గా మౌలానా ఆజాద్ ను, ఆచార్య కృపలానీ ని స్మరించుకొంటూ ఉంటాము. పేదల జీవితాలకు, యువత జీవితాలకు సాధికారిత ను కల్పించేందుకు వారు తమను తాము అంకితం చేసుకొన్నారు. వారి ఉభయుల జయంతి నాడు ఆ ప్రముఖులకు నేను నమస్కరిస్తున్నాను. వారి ఆదర్శాలు మనకు ఎల్లప్పటికీ ప్రేరణ ను అందిస్తూనే ఉంటాయి’’ అని ప్రధాన మంత్రి అన్నారు.
ప్రధాన మంత్రి కార్యాలయం
భారతదేశ ప్రధాన మంత్రి శ్రీ నరేంద్ర మోదీ, డెన్ మార్క్ ప్రధాని మెట్టె ఫ్రెడెరిక్ సెన్ ల మధ్య వర్చువల్ ద్వైపాక్షిక శిఖర సమ్మేళనం
1. భారతదేశం ఆధ్వర్యం లో భారతదేశ ప్రధాన మంత్రి శ్రీ నరేంద్ర మోదీ, డెన్ మార్క్ ప్రధాని మెట్టె ఫ్రెడెరిక్ సెన్ ల మధ్య ఒక వర్చువల్ ద్వైపాక్షిక సమ్మేళనం జరగనుంది.
2. భారతదేశం-డెన్ మార్క్ ల మధ్య ద్వైపాక్షిక సంబంధాలకు సూచిక గా ఈ రెండు దేశాలకు చెందిన ఉన్నత స్థాయి ప్రతినిధివర్గాల సందర్శనలు క్రమం తప్పక జరుగుతూ వస్తున్నాయి. అంతేకాదు, భారతదేశం-డెన్ మార్క్ ల ద్వైపాక్షిక సంబంధాలు పరస్పర చరిత్రాత్మక బంధాలపై, ఉమ్మడి ప్రజాస్వామిక సంప్రదాయాలపై, ప్రాంతీయ, అంతర్జాతీయ శాంతి, సుస్థిరత్వాలపై ఆధారపడి ఉన్నాయి.
3. భారతదేశం-డెన్ మార్క్ ల మధ్య వస్తువులు, సేవల ద్వైపాక్షిక వ్యాపారం 2016 వ సంవత్సరం లో 2.82 బిలియన్ యుఎస్ డాలర్ లుగా ఉండగా, 2019 వ సంవత్సరాని కి వచ్చే సరికి 30.49 శాతం వృద్ధి చెంది 3.68 బిలియన్ యుఎస్ డాలర్ లకు చేరుకొంది. భారతదేశం లో షిప్పింగ్, నవీకరణీయ శక్తి, పర్యావరణం, వ్యవసాయం, ఫూడ్ ప్రోసెసింగ్, పట్టణ ప్రాంతాలను ఆకర్షణీయమైన విధంగా అభివృద్ధి చేయడం వంటి రంగాలలో దాదాపు 200 డెనిశ్ కంపెనీలు పెట్టుబడులు పెట్టాయి. అనేక ప్రధాన డెనిశ్ కంపెనీలు ‘మేక్ ఇన్ ఇండియా’ పథకం లో భాగం గా కొత్త తయారీ కర్మాగారాలను కూడా నిర్మించాయి. డెన్ మార్క్ లో సమాచార, సాంకేతిక విజ్ఞానం , నవీకరణీయ శక్తి, ఇంజినీరింగ్ రంగాలలో భారతదేశాని కి చెందిన సుమారు 25 కంపెనీలు కార్యకలాపాలను నిర్వహిస్తున్నాయి.
4. భారతదేశాని కి, డెన్ మార్క్ కు మధ్య మేధా సంపద  సంబంధి సహకారం రంగంలో ఒక అవగాహన పూర్వక ఒప్పంద పత్రం పై ఈ సందర్భం లో సంతకాలయ్యాయి. అంతర్జాతీయ సౌరకూటమి  లో డెన్ మార్క్ చేరిక కూడా ఈ సందర్భం గా చోటు చేసుకొన్న మరొక ప్రధాన పరిణామం అని చెప్పాలి.
5. ఇరు దేశాల మైత్రిపూర్వక సంబంధాలు కాల పరీక్షకు తట్టుకొని నిలచిన నేపథ్యం లో, ఉభయ దేశాల సంబంధాలను నిర్దేశిస్తున్న స్థూల ఫ్రేమ్ వర్క్ ను సంపూర్ణం గా సమీక్షించేందుకు ఇరువురు నేతల కు ఒక అవకాశాన్ని ఈ వర్చువల్ ద్వైపాక్షిక శిఖర సమ్మేళనం ప్రసాదిస్తోంది. దీంతో పాటు ద్విపక్షాల ప్రయోజనాలు ముడిపడ్డ సహకార పూర్వక భాగస్వామ్యాన్ని మరింత బలోపేతం చేసుకోవడానికి ఈ వర్చువల్ ద్వైపాక్షిక శిఖర సమ్మేళనం స్థూల రాజకీయ మార్గ నిర్దేశం కూడా చేయనుంది.
ప్రధాన మంత్రి కార్యాలయం
పండిత్ జవాహర్ లాల్ నెహ్రూ కు ఆయన వర్ధంతి సందర్భం లో శ్రద్ధాంజలి అర్పించిన ప్రధాన మంత్రి
భారతదేశం ప్రథమ ప్రధాని పండిత్ జవాహర్ లాల్ నెహ్రూ కు ఆయన యొక్క వర్ధంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
‘‘మన ప్రథమ ప్రధాని పండిత్ జవాహర్ లాల్ నెహ్రూ గారి కి ఆయన యొక్క వర్ధంతి నాడు శ్రద్ధాంజలి ని ఘటిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
(
మంత్రిమండలి
వైద్య రంగం లో సహకారం కోసం యుఎస్ఎ కు మరియు భారతదేశాని కి మధ్య అంతర సంస్థాత్మక ఒప్పందాని కి ఆమోదం తెలిపిన మంత్రివర్గం
నూతన సాంకేతిక పరిజ్ఞానాలు, శాస్త్రీయమైన ఆలోచనలు/ సమాచారం, ఇంకా సాంకేతికత ల ఆదాన ప్రదానం లతో పాటు శాస్త్రీయపరమైన మౌలిక సదుపాయాల ను సంయుక్తం గా ఉపయోగించుకోవడం, పునరుత్పత్తి సంబంధిత వైద్యం మరియు 3డి బయో-ప్రింటింగ్.. ఈ రంగాల లో యుఎస్ఎ కు మరియు భారతదేశాని కి మధ్య కుదిరినటువంటి ఒక అంతర సంస్థాత్మక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది.
ప్రయోజనాలు:
ఈ ఒప్పందం లో భాగం గా సంయుక్త పరిశోధన పథకాలు, శిక్షణ కార్యక్రమాలు, సమావేశాలు, చర్చా సభలు తదితరాలు అర్హత కలిగిన శాస్త్రవేత్తలందరి కి, సాంకేతిక వైజ్ఞానికులందరి కి అందుబాటు లోకి వస్తాయి. అంతేకాకుండా, వాటికి శాస్త్రీయ గుణాత్మకత, ఇంకా శ్రేష్టత్వాల ప్రాతిపదిక న మద్దతు ఇవ్వడం జరుగుతుంది. రిజనరేటివ్ మెడిసిన్, ఇంకా 3డి బయో-ప్రింటింగ్ రంగాల లో శాస్త్రీయ పరిశోధన మరియు సాంకేతిక విజ్ఞాన అభివృద్ధి ల ద్వారా నూతన మేధో సంపత్తి, ప్రక్రియలు, మూల రూపాలు లేదా ఉత్పత్తుల సృష్టి కి అవకాశం ఉంటుంది.
ఒప్పందం లో భాగం గా ఇచ్చిపుచ్చుకోవాలని రెండు సంస్థ లు ఆశిస్తున్నటువంటి సాధారణ విద్య పరమైన జ్ఞానం, నిర్దిష్ట ప్రోజెక్టుల అభివృద్ధి కి దారితీయగలదని ఇరు పక్షాల సంస్థ లు ఆశిస్తున్నాయి.
ముఖ్యాంశాలు:
విద్య సంబంధమైన సహకారాన్ని ఇచ్చి పుచ్చుకోవడం ద్వారా ఉభయ పక్షాల సంస్థ ల తాలూకు విద్య మరియు పరిశోధన ల అభివృద్ధి కి తోడ్పాటును అందించాలనేది ఈ ఒప్పందం యొక్క ఉద్దేశం. ఇరు పక్షాల కు జ్ఞానం యొక్క ఆదాన ప్రదానం మరియు సహకారాన్ని ఇచ్చి పుచ్చుకొనే ఉమ్మడి ప్రయోజనాలు ముడిపడిన రంగాల లో ఈ కింద పేర్కొన్న రంగాలు ఉన్నాయి:
1) శిక్షణ కోసం, అధ్యయనం కోసం మరియు ప్రత్యేకించి 3డి బయోప్రింటింగ్ రంగం లో పరిశోధన ల కోసం విద్యార్థులు మరియు ఫేకల్టీ సభ్యుల ఆదాన ప్రదానం;
2) సంయుక్త పరిశోధక ప్రాజెక్టుల ను అమలుపరచడం; ఇంకా
3) సమాచారాన్ని మరియు విద్యా రంగ సంబంధిత ప్రచురణల ను పరస్పరం అందజేసుకోవడం.
పూర్వరంగం :
విజ్ఞాన శాస్త్రం మరియు సాంకేతిక విజ్ఞానం రంగాల లో పరస్పర లబ్ది కి గాను యునైటెడ్ స్టేట్స్ ఆఫ్ అమెరికా కు మరియు భారత ప్రభుత్వాని కి మధ్య బలమైన మరియు దీర్ఘకాలికమైన సహకారం ఉండాలని భారత ప్రభుత్వం చూపుతున్న శ్రద్ధ కు అనుగుణం గా విద్యా రంగ సహకారం అంశం పై ఒక ఒప్పందాన్ని భారత ప్రభుత్వ సైన్స్ అండ్ టెక్నాలజీ డిపార్ట్మెంట్ అధీనం లోని శ్రీ చిత్ర తిరునాళ్ ఇన్స్టిట్యూట్ ఫర్ మెడికల్ సైన్సెస్ ఎండ్ టెక్నాలజీ  ఒక ఒప్పందాన్ని వేక్ ఫారెస్ట్ యూనివర్సిటీ హెల్త్ సైన్సెస్  తో కుదుర్చుకుంది. ఈ ఒప్పంద పత్రాల పై శ్రీ చిత్ర తిరునాళ్ ఇన్స్టిట్యూట్  పక్షాన ఆ సంస్థ డైరెక్టర్ ప్రొఫెసర్ ఆశా కిశోర్ తో పాటు వేక్ ఫారెస్ట్ యూనివర్సిటీ-హెల్త్ సైన్సెస్ పక్షాన చీఫ్ సైన్స్ ఆఫీసర్ & సీనియర్ అసోసియేట్ డీన్ శ్రీ గ్రెగరీ బుర్కే లు 2018వ సంవత్సరం డిసెంబర్ 13వ తేదీ నాడు సంతకాలు చేశారు.
(
పౌర విమానయాన మంత్రిత్వ శాఖ
ఆపరేషన్ లైఫ్ లైన్ ఉడాన్ లో భాగంగా విమానాల ద్వారా వైద్య సరఫరాల ఒక్క రోజులో 108 టన్నుల అత్యవసర సరఫరాలు రవాణా చేయడం జరిగింది
కోవిడ్-19 మహమ్మారిపై భారత్ జరుపుతున్న పోరాటానికి మద్దతుగా దేశంలోని మారుమూల ప్రాంతాలకు వైద్య చికిత్సా సాధనాలు, మందులు చేరవ్యాడానికి కేంద్ర పౌర విమానయాన మంత్రిత్వశాఖ ఆధ్వర్యంలో లైఫ్ లైన్ ఉడాన్ ద్వారా 214కు పైగా విమానాలను నడిపారు. వాటిలో 128 విమానాలను ఎయిర్ ఇండియా మరియు అలయన్స్ ఎయిర్ కార్గో కలిసి నడిపాయి. ఇప్పటి వారు వారు 373.23 టన్నుల సరుకులను చేరవేశాయి. లైఫ్ లైన్ ఉడాన్ విమానాలు ఇప్పటి వరకు 1,99,784 కిలోమీటర్లు తిరిగాయని కేంద్ర పౌర విమానయాన మంత్రిత్వశాఖలో జాయింట్ సెక్రెటరీ శ్రీమతి ఉషా పాడీ తెలిపారు. కేవలం ఒక్క రోజులో శనివారం 11 ఏప్రిల్, 2020న 108 టన్నుల సరుకులను రవాణా చేశారు. విమానాల ద్వారా దేశంలోని వివిధ ప్రాంతాలకు, విదేశాలకు మందులు, వైద్య చికిత్సా పరికరాలు, ఇతర సాధనాలు సమర్ధవంతమైన రీతిలో, చౌకలో రవాణా చేయడం ద్వారా కోవిడ్ -19 మహమ్మారికి వ్యతిరేకంగా భారత్ జరుపుతున్న పోరాటానికి మద్దతు ఇవ్వాలని పౌర విమానయన మంత్రిత్వ శాఖ మరియు విమానయాన పరిశ్రమ కృతనిశ్చయంతో ఉన్నాయి.
ఈశాన్య భారత ప్రాంతం, దీవులు మరియు కొండ ప్రాంతాల్లో ఉండే రాష్ట్రాలకు సరఫరా విషయంలో ప్రత్యేక దృష్టి పెడుతున్నారు. ఎయిర్ ఇండియా మరియు భారత వైమానిక దళం ప్రాధమికంగా జమ్మూ & కాశ్మీర్, లద్దఖ్, ఈశాన్య ప్రాంతం మరియు ఇతర దీవుల ప్రాంతాలకు సమన్వయంతో రవాణా చేస్తున్నాయి. రవాణా చేస్తున్న సరుకులలో ఎక్కువగా అధిక సంఖ్యలో తేలికగా ఉండే మాస్కులు, గ్లవ్స్ మరియు విమానంలో ఎక్కువ స్థలం ఆక్రమించే వినియోగ వస్తువుల వంటివి ఉన్నాయి. సరుకులను పంపడానికి ఎక్కువ చోటు అవసరమవుతున్నందువల్ల ప్రయాణీకులు కూర్చునే స్థలంలో, పైన ఉండే క్యాబిన్లలో సరుకులను పంపడానికి తగిన జాగ్రత్తలతో పాటు ప్రత్యేక అనుమతి కూడా తీసుకున్నారు.
ప్రజల సౌకర్యార్ధం లైఫ్ లైన్ ఉడాన్ విమానాల తాజా సమాచారం ప్రతిరోజూ ప్రత్యెక పోర్టల్ https://esahaj.gov.inlifeline_udan/public_info. లో ఉంచడం జరుగుతోంది. ఈ పోర్టల్ ను నేషనల్ ఇన్ఫోమాటిక్స్ సెంటర్ మరియు కేంద్ర పౌర విమానయాన మంత్రిత్వశాఖ సంయుక్తంగా రికార్డు సమయం మూడు రోజుల్లో తయారు చేశాయి. దీని ద్వారా భాగస్వామ్య పక్షాలు ఎలాంటి ఇబ్బందులు లేకుండా సమన్వయంతో వ్యవహరించవచ్చు.
దేశీయ రవాణా సంస్థలు స్పైస్ జెట్ , బ్లూ డార్ట్ మరియు ఇండిగో వాణిజ్య సరళిలో విమానాల ద్వారా సరుకులను రవాణా చేస్తున్నాయి. స్పైస్ జెట్ 286 విమానాలను నడుపగా అందులో 87 అంతర్జాతీయ రవాణా జరిపాయి. బ్లూ డార్ట్ 94 విమానాలు, ఇండిగో 25 విమానాలు నడిపాయి. ఇండిగో రవాణా చేసిన సరుకులలో సరుకులలో ప్రభుత్వం కోసం ఉచితంగా తీసుకెళ్ళిన వైద్య సరఫరాలు కూడా ఉన్నాయి.
అంతర్జాతీయ రంగం
ఔషధాలు, వైద్య పరికరాలు మరియు కోవిడ్-19 సహాయక సామగ్రి ఏప్రిల్ 4వ తేదీ నుంచి ఏర్పాటు చేసిన ఎయిర్ బ్రిడ్జి ద్వారా విదేశాల నుంచి మొత్తం 85 టన్నుల సరుకులను తీసుకు రావడం జరిగింది.
అదేవిధంగా ఎయిర్ ఇండియా విమానాల ద్వారా కొలంబోకు 7, 8 తేదీలలో వరుసగా 9, 4 టన్నుల సరుకులను రవాణా చేయడం జరిగింది. ఇక ముందు కూడా దక్షిణాసియాలోని ఇతర దేశాలకు కూడా సరుకులు రవాణా చేయాలనే సంకల్పంతో ఎయిర్ ఇండియా ఉంది.
కాగా సరుకులు తీసుకెళ్ళే విమానాల కోసం అనేక ప్రత్యేక అనుమతులను కూడా ఈ సందర్భంగా మంజూరు చేస్తున్నారు.
(
ప్రధాన మంత్రి కార్యాలయం
సర్దార్ వల్లభ్ భాయ్ పటేల్ జయంతి సందర్భంగా నివాళులు అర్పించిన ప్రధాని
జాతీయ సమైక్యత, సమగ్రతకు మార్గదర్శి, ఉక్కు మనిషి సర్దార్ వల్లభ్ భాయ్ పటేల్ జయంతి సందర్భంగా ఆయనకు వినయ పూర్వక నివాళులు...
సర్దార్ పటేల్ గొప్ప వారు అని, వారి జయంతి సందర్భంగా ఆయనకు నివాళులు అని ప్రధానమంత్రి శ్రీ నరేంద్ర మోదీ అన్నారు.
ప్రధాన మంత్రి కార్యాలయం
గుజరాత్లోని కెవాడియాలో జరిగిన కంబైన్డ్ కమాండర్స్ కాన్ఫరెన్స్ వీడ్కోలు సమావేశంలో ప్రసంగించిన ప్రధానమంత్రి
గుజరాత్లోని కెవాడియాలో కేంద్ర రక్షణ మంత్రిత్వ శాఖ ఏర్పాటు చేసిన కంబైన్డ్ కమాండర్స్ కాన్ఫరెన్స్ వీడ్కోలు సమావేశంలో ప్రధాని శ్రీ నరేంద్ర మోడీ పాల్గొని ప్రసంగించారు. ఈ ఏడాది సదస్సులో జరిగిన చర్చల గురించి రక్షణ సిబ్బంది చీఫ్ ప్రధాన మంత్రికి వివరించారు. సదస్సు నిర్వహణ, ఎజెండా పట్ల ప్రధాని ప్రశంసలు వ్యక్తం చేశారు. ఈ ఏడాది సదస్సులో జూనియర్ కమీషన్డ్ ఆఫీసర్లు, నాన్ కమీషన్డ్ ఆఫీసర్లను చేర్చడాన్ని దేశ ప్రధాని ప్రత్యేకంగా అభినందించారు.
జాతీయ రక్షణ వ్యవస్థ అత్యున్నత పౌర, సైనిక నాయకత్వంతో మాట్లాడుతూ, కోవిడ్-19 మహమ్మారి విస్తరణ, ఉత్తర సరిహద్దుల్లో సవాళ్లతో కూడిన పరిస్థితుల నేపథ్యంలోనూ.. గత ఏడాది కాలంలో భారత సాయుధ దళాలను చూపించిన దృఢమైన అంకితభావానికి ప్రధాని తన బలమైన ప్రశంసలను తెలియజేశారు.
జాతీయ భద్రతా వ్యవస్థలో పరికరాలు, ఆయుధాలను సోర్సింగ్ చేయడంలోనే కాకుండా, సాయుధ దళాలలో పాటిస్తున్న సిద్ధాంతాలు, విధానాలు మరియు ఆచారాలలో కూడా స్వదేశీకరణను పెంచడం యొక్క ప్రాముఖ్యతను ప్రధాని ఈ సందర్భంగా నొక్కి చెప్పారు. జాతీయ భద్రతా నిర్మాణంలోని సైనిక, పౌర విభాగాలలో మానవశక్తి ప్రణాళికను గరష్టం చేయవలసిన అవసరాన్ని ఆయన ఈ సందర్భంగా నొక్కి చెప్పారు. సివిల్-మిలిటరీ విధానంలో లోపాలను విచ్ఛిన్నం చేయడం మరియు నిర్ణయం తీసుకోవడంలో వేగాన్ని పెంచడంపై తగిన దృష్టి సారించే సమగ్ర విధానానికి ప్రధాన మంత్రి పిలుపునిచ్చారు. చిత్యం కంటేనూ ఎక్కువ కాలం గడిచిన.. వారసత్వ వ్యవస్థలు మరియు గత అభ్యాసాల నుండి బయటపడాలని ఆయన రక్షణ శాఖ సిబ్బందికి సూచించారు. చాలా వేగంగా మారుతున్న సాంకేతికతను గమనించిన ప్రధాని భారత సైన్యాన్ని 'భవిష్యత్ శక్తి'గా అభివృద్ధి చేయవలసిన అవసరాన్ని ఎత్తిచూపారు. వచ్చే ఏడాదికి దేశం స్వాతంత్రం పొంది 75 సంవత్సరాలు కావస్తున్న నేపథ్యంలో దేశ యువతకు స్ఫూర్తినిచ్చే కార్యకలాపాలు, కార్యక్రమాలను చేపట్టేందుకు ఈ మహత్తరమైన సందర్భంను ఉపయోగించుకోవాలని ప్రధాన మంత్రి సాయుధ దళాలకు పిలుపునిచ్చారు.
ప్రధాన మంత్రి కార్యాలయం
ప్రధాన మంత్రి తో సమావేశమైన మధ్య ఆసియా దేశాల విదేశీ వ్యవహారాల శాఖ మంత్రులు
ప్రధాన మంత్రి శ్రీ నరేంద్ర మోదీ తో 2021వ సంవత్సరం డిసెంబర్ 20వ తేదీ న కజాఖ్ స్తాన్, కిర్గిజ్ గణతంత్రం, తాజికిస్తాన్, తుర్క్ మెనిస్తాన్, ఇంకా ఉజ్ బెకిస్తాన్ ల విదేశీ వ్యవహారాల శాఖ మంత్రులు సమావేశమయ్యారు. మధ్య ఆసియా దేశాల కు చెందిన విదేశీ వ్యవహారాల శాఖ మంత్రులు ఇండియా-సెంట్రల్ ఏశియా డైలాగ్ తాలూకు మూడో సమావేశం లో పాల్గొనడం కోసం న్యూ ఢిల్లీ కి విచ్చేశారు.
మధ్య ఆసియా దేశాల కు చెందిన విదేశీ వ్యవహారాల శాఖ మంత్రులు వారి వారి అధ్యక్షుల శుభాకాంక్షల ను ప్రధాన మంత్రి శ్రీ నరేంద్ర మోదీ కి తెలియజేయడం తో పాటు గా వారి నాయకత్వం భారతదేశం తో సంబంధాల ను మరింత గా పటిష్ట పరచుకోవడం కోసం సిద్ధం గా ఉందని స్పష్టం చేశారు. భారతదేశం విదేశీ వ్యవహారాల శాఖ మంత్రి అధ్యక్షత న 2021వ సంవత్సరం డిసెంబర్ 18వ, 19వ తేదీల లో జరిగిన ఇండియా-సెంట్రల్ ఏశియా డైలాగ్ తాలూకు చర్చోపచర్చల ను గురించి వారు ప్రధాన మంత్రి దృష్టి కి తీసుకు వచ్చారు. అఫ్ గానిస్తాన్ లో స్థితి సహా, ప్రాంతీయ పరిణామాలు, అభివృద్ధి సంబంధిత భాగస్వామ్యం, వ్యాపారం, ఇంకా సంధానం లపై ఆ చర్చల సందర్భం లో శ్రద్ధ తీసుకోవడం జరిగింది.
మధ్య ఆసియా దేశాల తో చాలా కాలం గా ఉన్నటువంటి సంబంధాల కు భారతదేశం ప్రాముఖ్యాన్ని ఇస్తోందని, ఆ దేశాలు భారతదేశం అనుసరిస్తున్న ‘ఎక్స్ టెండెడ్ నైబర్ హుడ్’ విధానం లో పాలుపంచుకొంటున్నాయని ప్రధాన మంత్రి నొక్కిచెప్పారు. ఈ సంవత్సరం లో ఆ మధ్య ఆసియా దేశాల స్వాతంత్య్రం తాలూకు 30 వ వార్షికోత్సవం కావడం తో ఆయన మంత్రుల కు తన అభినందనల ను వ్యక్తం చేశారు. 2015వ సంవత్సరం లో మధ్య ఆసియా దేశాలన్నిటిలోను, మరి ఆ తరువాత కజాఖ్ స్తాన్, ఉజ్ బెకిస్తాన్ మరియు కిర్గిజ్ గణతంత్రం లలోను తాను జరిపిన స్మరణీయ సందర్శనల ను ఆయన గుర్తుచేశారు. భారతదేశాని కి, మధ్య ఆసియా కు ప్రజా సంబంధాలు, సాంస్కృతిక సంబంధాలను కొనసాగించడానికి ప్రాముఖ్యాన్ని ఇవ్వాలని, ఈ ప్రాంతం లో భారతదేశ చలనచిత్రాలకు, సంగీతానికి, యోగ కు తదితర అంశాల కు గల ప్రజాదరణ ను పరిగణన లోకి తీసుకోవాలని ప్రధాన మంత్రి పేర్కొన్నారు. అలాగే భారతదేశాని కి మరియు మధ్య ఆసియా కు మధ్య పరస్పర ఆర్థిక సహకారానికి అవకాశాలు ఇదివరకటి కన్నా పెరిగాయని, ఈ విషయం లో సంధానం తాలూకు పాత్ర ను గురించి కూడా ఆయన ప్రముఖం గా ప్రస్తావించారు.
భారతదేశాని కి, మధ్య ఆసియా దేశాల కు గల శ్రేష్ఠమైనటువంటి ద్వైపాక్షిక సంబంధాల కు ఇండియా-సెంట్రల్ ఏశియా డైలాగ్ ఉత్తేజాన్ని ఇచ్చింది. భారతదేశం తో పాటు మధ్య ఆసియా దేశాలు వాటి మధ్య దౌత్య సంబంధాలు ఏర్పడిన దరిమిలా వచ్చే సంవత్సరం 30వ వార్షికోత్సవాన్ని జరుపుకోనున్నాయి.
ఆరోగ్య, కుటుంబ సంక్షేమ మంత్రిత్వ శాఖ
104.82 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 74 లక్షలకుపైగా టీకాలు నిర్వహణ
98.19 శాతానికి చేరిన రికవరీ రేటు
గత 24 గంటల్లో 14,348 కొత్త కేసులు నమోదు
క్రియాశీల కేసుల సంఖ్య 1,61,334
వారపు పాజిటివిటీ రేటు  గత 35 రోజులుగా 2 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 104.82 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 74,33,392 డోసులతో కలిపి, 104.82 కోట్ల డోసులను  టీకా కార్యక్రమం అధిగమించింది. 1,04,57,932 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,78,753
|
|
రెండో డోసు
|
|
91,96,000
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,71,035
|
|
రెండో డోసు
|
|
1,58,60,088
|
|
18-44 ఏళ్ల వారు
|
|
మొదటి డోసు
|
|
41,47,31,641
|
|
రెండో డోసు
|
|
13,64,95,078
|
|
45-59 ఏళ్ల వారు
|
|
మొదటి డోసు
|
|
17,38,19,237
|
|
రెండో డోసు
|
|
9,45,21,155
|
|
60 ఏళ్లు పైబడినవారు
|
|
మొదటి డోసు
|
|
10,91,45,076
|
|
రెండో డోసు
|
|
6,56,82,903
|
|
మొత్తం
|
|
1,04,82,00,966
గత 24 గంటల్లో 13,198 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,36,27,632 కు పెరిగింది.
దేశవ్యాప్త రికవరీ రేటు 98.19 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 124వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 14,348 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,61,334 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,84,552 పరీక్షలు చేశారు. దేశవ్యాప్తంగా ఇప్పటివరకు 60.58 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.18 శాతంగా ఉంది. గత 35 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.12 శాతంగా ఉంది. రోజువారీ పాజిటివిటీ రేటు గత 25 రోజులుగా 2 శాతం కంటే తక్కువగా, 60 రోజులుగా 3 శాతం కంటే తక్కువగా నమోదవుతోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ -19 నియంత్రణ చర్యలకు సంబంధించి జమ్ముకాశ్మీర్ మునిసిపల్ సంస్థల ప్రతినిధులతో వీడియో కాన్ఫరెన్స్ నిర్వహించిన కేంద్ర మంత్రి డాక్టర్ జితేంద్ర సింగ్
కోవిడ్ నియంత్రణ చర్యలపై , కేంద్ర మంత్రి డాక్టర్ జితేంద్ర సింగ్ జమ్ము కాశ్మీర్ మునిసిపల్ సంస్థల ప్రతినిధులతో వీడియోకాన్ఫరెన్స్ ద్వారా మాట్లాడారు.
ఈ సమావేశంలో ప్రారంభోపన్యాసం చేస్తూ, డాక్టర్ జితేంద్రసింగ్, కోవిడ్ మహమ్మారికి సంబంధించి ఇంతకు ముందు రెండు దశలలో ప్రధాన దృష్టి, దేశంలోని వివిధప్రాంతాలలో చిక్కుకుపోయిన ప్రజలకు నిత్యావసర సరకులు అందించడంపై ఉండిందన్నారు. ఆ తర్వాతి దశలో , ప్రధాన బాధ్యత, ప్రజలను దేశం లోని వివిధ ప్రాంతాలనుంచి వారివారి స్వస్థలాలకు చేర్చడంపై ఉందన్నారు. ప్రస్తుత దశలో ప్రధానంగా రెండు అంశాలపై దృష్టిపెట్టడం జరిగిందన్నారు. అది కోవిడ్ నియంత్రణ, ప్రజలలో అవగాహన పెంచడం. ఈ రెండు అంశాలను సాధించడంలో, స్థానిక సంస్థలు,వారి ప్రతినిధులు , పౌరసమాజం ప్రతినిధులు, అసాధారణ ప్రాధాన్యత కలిగి ఉంటారన్నారు.
రెండు గంటల పాటు జరిగిన ఈ సమావేశంలో జమ్ము మునిసిపల్ కార్పొరేషన్ మేయర్ చంద్రమోహన్గుప్త, జమ్ము మునిసిపల్ కార్పొరేషన్ డిప్యూటీ మేయర్ పూర్ణిమ శర్మ, శ్రీనగర్ మునిసిపల్కార్పొరేషన్ మేయర్ జునైద్ అజిమ్ మట్టూ , శ్రీనగర్ మునిసిపల్ కార్పోరేషన్ డిప్యూటీ మేయర్ పర్వేజ్ ఖాద్రి ఉన్నారు. దీనికితోడు, బిల్లావర్, బషోలి, హిరానగర్, భదెర్వా, దోడా, విజయపూర్, కుప్వారా, బారాముల్లా, అనంతనాగ్, చెనాని, రామ్ఘడ్, పరోలి, బటోటె మునిసిపల్ సంస్థల ఛైర్మన్లు, తదితరులు ఈ సమావేశంలో పాల్గొన్నారు.
ప్రస్తుత సమయంలో పాటించవలసిన మంత్రం , ఆందోళన కాక అవగాహన కలిగిఉండడం అని ఆయన అన్నారు.ఇందుకు, మునిసిపల్ సంస్థల ఎన్నికైన ప్రజాప్రతినిధులు, క్షేత్ర స్థాయిలో పనిచేస్తున్న నాయకులు ప్రజలను చైతన్యవంతులను చేసేందుకు కృషి చేయాలన్నారు. కోవిడ్ విషయంలో అనవసరంగా ఆందోళన చెందడం కాక, ముందస్తు జాగ్రత్త చర్యలు తీసుకోవడంపై ప్రజలకు అవగాహనకల్పించేందుకు, వారిని ఒప్పించేందుకు కృషి కృషిచేయాలని స్థానిక ప్రజా ప్రతినిధులకు ,నాయకులకు ఆయన పిలుపునిచ్చారు.
కరోనా పాజిటివ్ కేసులు ఎక్కువగా ఉన్నప్పటికీ అవి, పెద్ద సంఖ్యలో ప్రజలకు పరీక్షలు నిర్వహిస్తున్నందువల్ల వెలుగులోకి వస్తున్నాయన్న విషయంపై ప్రజలకు అవగాహన కల్పించాలని డాక్టర్ జితేంద్ర సింగ్ తెలిపారు. లేకుంటే కోవిడ్ వ్యాప్తి , మరణాల రేటు గత పది వారాలుగా ఒకే రీతిలో ఉండేదన్నారు.
ప్రస్తుత దశ, కోవిడ్ మహమ్మారి విషయంలో మునిసిపల్ సంస్థలు క్రిమిసంహారకాలు చల్లడం, పరిసరాల పరిశుభ్రత పాటించడం, సామాజికదూరం పాటించడం వంటివి ఎంతో ముఖ్యమైన కార్యకలాపాలుగా చేపట్టాలన్నారు. కోవిడ్ నియంత్రణ ప్రణాళికల రూపకల్పన, అమలు విషయంలో మునిసిపల్ సంస్థలను పరిగణన లోకి తీసుకోవాలని జిల్లా యంత్రాంగాన్ని ఆదేశించడం జరిగిందన్నారు.
స్థానిక సంస్థల ప్రతినిధులతో మంత్రి, ఆయన కార్యాలయం, రెగ్యులర్గా సంప్రదిస్తున్నందుకు మునిసిపల్ సంస్థల ఛైర్మన్లు, డాక్టర్ జితేంద్రసింగ్ను అభినందించారు. మునిసిపల్ సంస్థలకు విడుదల కావలసిన నిధులలో జాప్యం జరుగుతున్న విషయాన్ని వారు మంత్రి దృష్టికి తెచ్చారు.కరోనా సంక్షోభ సమయంలో మునిసిపల్ సంస్థలు, పౌరసమాజం పాత్రను డాక్టర్జితేంద్రసింగ్ కొనియాడారు. అన్ని వర్గాలవారి మధ్య సన్నిహిత సమన్వయం కోసం తాను కృషి చేస్తున్నట్టు డాక్టర్ జితేంద్ర సింగ్ తెలిపారు.
(Visitor Counter : 199